Hallingdal Billag

Hallingdal Billag AS var et rutebilselskap ved hovedkontor i Ål i Hallingdal. 

Bakgrunn
Hallingdal Billag (HB) ble stiftet i 1972 basert på en fusjon av Hol Bilselskap AS og P/L Ål Rutebillag. Samtidig overtok selskapet rutekonsesjonene til Fossgård Bilruter (Geilo-Ustaoset-Haugastøl 23 km). I 1978 overtok selskapet mjølkeruta Harald Bye kjørte mellom Ustedalen-Geilo-Ål (34 km).

Konsesjonene pr. 1974 var ellers følgendeRutebok for Norge, nr. 1, 1974.:
 Ål-Hovet-Myrland-Sveingardsbotn (58 km), til Sveingardsbotn bare om sommeren
 Geilo-Hovet-Myrland-Sveingarsbotn (58 km), til Sveingardsbotn bare om sommeren
 Ål/Geilo-Hovet-Raggsteindalen (60 km), bare sommerrute
 Ål-Hoved-Raggebu (gods/melk)
 Ål-Geilo (28 km)
 Ål-Vats-Bergsjø-Toviken kombinertrute (til Toviken bare om sommeren)
 Ål-Eitrestølen/Gravabotten kombinertrute (bare om sommeren)
 Ål-Nystølane, kombinertrute
 Ål-Kvinnegardslia, personrute (13 km)
 Ål-Torpo-Nystølane, personrute (bare om sommeren)
 Ål-Torpo-Bråtalien-Luahagen, kombinertrute (15 km)

Fra sommeren 1974 fikk Hallingdal Billag konsesjon på personruter Ål/Geilo-Hoved-Myrland-Sveingardsbotn-Steinbergdalen-Aurland-Flåm på deling med Aurland Kommunale Rutebilar. Dette var en sommerrute.

1. mai 1987 ble det opprettet ekspressbussrute Bergen - Voss - Aurland - Ål - Oslo gjennom Hallingdal (Geiteryggekspressen). Ruta var et samarbeid mellom Bergen-Hardanger-Voss Billag, Aurland Kommunale Rutebilar, Hallingdal Billag og NSB Krøderenrutene gikk første året i tidsrommet 1. mai - 30. septemberNTBtekst 21. april 1987.Rutebiltidende nr. 5-1987.. Geiteryggekspressen gikk inn i Nor-Way Bussekspress. Den ble ikke noen stor suksess og ble nedlagt etter sommersesongen 1994Bergens Tidende 28. oktober 1994..

Seinere fikk Hallingdal Billag konsesjon på personruter på hele strekningen Geilo-Ål-Gol-Nesbyen.

Ved oppstarten hadde selskapet 20 busser, 5 kombinertbusser, 10 lastebiler og 4 tilhengere. Det var ansatt 24 sjåfører og samlet 9 andre i administrasjon og verksted.

Rutebilstatistikken for 1978 viste at selskapet da hadde i alt 44 helårsansatte, 28 busser, 15 lastebiler, 4 kombinertvogner og 4 tilhengere50 år for fremgang : beretningsåret 1978-79 jubileumsberetning 1929–1979. (1979). Oslo: NRF.. 

Avslutning
På slutten av 1980-tallet fikk selskapet økonomiske problemer som vedvarte over flere år. 1. juni 2002 overtok Sogn Billag driften av Hallingdal Billag, som ble drevet som et datterselskap etter det. Godstrafikken ble overtatt av Hallingfrakt AS. 30 busser var med ved overtakelsenBergens Tidende 3. mai 2002.. Det betydde at selskapet ble med videre inn i Fjord1-konsernet og til sist inn i Nettbuss, med navnet Nettbuss Hallingdal Billag.

 Referanser 

Litteratur
 Medhus, K.(2010). Bak rattet: bussar i Hol gjennom tidene. Hol: Hol historielag.

Eksterne lenker
 Gamle bussbilder fra Øvre Hallingdal fra Digitalt Museum

Kategori:Tidligere norske busselskaper
Kategori:Kollektivtransport i Buskerud
Kategori:Hallingdal
Kategori:Selskaper etablert i 1972
Kategori:Tidligere datterselskaper i Nettbuss
Kategori:Buskeruds samferdselshistorie